Көшкендей, Игорь Михаил оглу — Википедия\nКөшкендей, Игорь Михаил оглу\nКөшкендей Игорь Михаил оглу (орус. Игорь Михайлович Көшкендей; 1978чылдың май 9-та Улуг-Хем кожуунунуң Арыскан суурунга төрүттүнген) – Тыва Республиканың алдарлыг ыраажызы болгаш билдингир хөөмейжизи.\nИгорь Михаил оглу Көшкендей\n1978 майның 9(1978-05-09) (42 года)\nКөшкендей Игорь Михаил оглу Тыва Республиканың алдарлыг хөөмейжизи, «Душа России» деп Россия Федерациязының чазааның шаңналының эдилекчизи, Тыва Республиканың эртинелиг кижизи деп атты эдилеп чоруур. Оон аңгыда хөй-хөй фестивальдарның, конкурстарның, көшкүн чоннарның этномузыкалдыг симпозиумнарның болгаш өске-даа концертерниң Гран-При эдилекчизи болуп турар. «Чиргилчин» деп ансамбльдың башкарыкчызы болгаш ыраажызы. Амгы үеде «Тыва үндезин культура» төвүнүң даргазы кылдыр ажылдап чоруур.\nИгорь Көшкендей 1978 чылдың май 9-та Улуг-Хем кожууннуң Арыскан суурунга төрүттүнген. Ооң келир үеде хөөмейжи болуру школадан тура эгелээн. 1993 чылда Тыва республиканың Р.Кенденбиль аттыг уран-хөгжүм ортумак школазының «Хөөмей» салбырын дооскан. 1993 чылдан 1997 чылга чедир Кызылдың уран-чүүл училищезиниң үндезин хөгжүм херекселедер салбырының «Игил» болгаш «Хөөмей» клазынга өөренип турган. Студенти чылдарында ол «Чаңгы-Хая» деп ансамбльга ойнап турган. 1995 чылда Чадаана хоорайга болган «Хөөмей-95» деп республика чергелиг мөөрейге Гран-при шаңналының эдилекчизи болган. 1996 чылда «Чиргилчин» деп делегейде билдингир этно-хөгжүм бөлүүнүң ыраажызы болуп, а дараазында ол бөлүктүң башкарыкчызы апарган. Тыва национал оркестриниң тургустунуп келгенинден-не Игорь Көшкендей ооң кол ыраажыларының бирээзи болуп турар.\n↑ Обладатель премии Правительства РФ "Душа России" Кошкендей И.М..\n↑ Директор Центра тувинской культуры. Официальный сайт ГБУ "Центр развития тувинской традиционной культуры и ремесел".\nДөзү – «https://tyv.wikipedia.org/w/index.php?title=Көшкендей,_Игорь_Михаил_оглу&oldid=26669»\nПоследний раз редактировалась 30 Беш айның 2018 в 09:44\nБо арын сөөлгү катап 30 Беш айның 2018 хүнде, 09:44 турда эдиттинген.